
వడోదర్: కాంగ్రెస్ పార్టీలో విశ్వసనీయత కలిగిన స్థానిక నాయకులు ఒక్కరు కూడా లేరని గుజరాత్ ముఖ్యమంత్రి విజయ్ రూపానీ అన్నారు. గుజరాత్ అసెంబ్లీ ఎన్నికల వేళ ఆ పార్టీలో ఇలాంటి ఇబ్బందికర పరిస్థితి ఉండటంతో రాహుల్ గాంధీనే స్యయంగా ఆ బాధ్యతను తనమీద వేసుకున్నారని పేర్కొన్నారు. ప్రస్తుతం రాహుల్ గాంధీ మూడురోజుల పర్యటన నిమిత్తం గుజరాత్లోని సౌరాష్ట్ర ప్రాంతంలో పర్యటిస్తున్నారు. ఆయన పర్యటనపై రూపానీ విమర్శలు ఎక్కుపెడుతూ, రాష్ట్రంలో విశ్వసనీయత కలిగిన నాయకులెవరూ లేరనేది రాహుల్ పర్యటనతో తేటతెల్లమవుతోందన్నారు. నమ్మదగ్గ నేతలు పార్టీలో ఉంటే ఆయన ఇక్కడకు వచ్చేవారే కాదన్నారు. రాష్ట్రంలో కాంగ్రెస్ నేతలు నిలదేసేందుకు ఒక్క అంశం కూడా లేదన్నారు. సర్దార్ సరోవర్ డ్యామ్ వద్ద గేట్లు బిగించే విషయంలో యూపీఏ సారథ్యంలోని కాంగ్రెస్ ప్రభుత్వం అప్పట్లో ఎందుకు జాప్యం చేస్తూ వచ్చిందో చెప్పాలని ముఖ్యమంత్రి నిలదీశారు. అనుమతి ఇవ్వడంలో జరిగిన జాప్యం వల్ల లక్షలాది క్యూసెక్కుల నర్మదా జలాలు వృథాగా సుముద్రంలో కలిసిపోయాయని విమర్శించారు. కేంద్రంలో మన్మోహన్ సింగ్ ప్రభుత్వ హయాంలో ఎన్నో కుంభకోణాలు చోటుచేసుకున్నాయని, దానికి కారణం ఏమిటో కాంగ్రెస్ నేతలు చెప్పాలని డిమాండ్ చేశారు. దేశంలో నిరుద్యోగం పెరగడానికి 2004 నుంచి 2014 వరకూ కాంగ్రెస్ అవకతవకల పాలనే కారణమని విజయ్రూపానీ తప్పుపట్టారు.

vadodar: congress paartiiloo viswasaneeyata kaligina sthaanika naayakulu okkaru kuudaa lerani gujarat mukhyamantri vijay roopaanii annaru. gujarat assembley ennikala vaela aa paartiiloo ilanti ibbandikara paristhiti undatamtho rahul gaandheene syayamgaa aa baadhyatanu tanameeda vesukunnarani perkonnaru. prastutam rahul gaandhi moodurojula paryatana nimittam gujaraatloni sourashtra praantamlo paryatistunnaaru. aayana paryatanapai roopaanii vimarsalu ekkupedutuu, rashtramlo viswasaneeyata kaligina nayakulevaru leranedi rahul paryatanatho tetatellamavutondanna. nammadagga nethalu paartiiloo unte aayana ikkadaku vachevare kaadannaaru. rashtramlo congress nethalu niladesenduku okka amsam kuudaa ledannaru. sardar sarover dyam vadda getlu biginche vishayamlo upa saarathyamlooni congress prabhutvam appatlo enduku jaapyam chestu vachindo cheppaalani mukhyamantri niladeesaaru. anumati ivvadamlo jarigina jaapyam valla lakshalaadi cuseckula narmada jalaalu vruthaagaa sumudramlo kalisipoyayani vimarsinchaaru. kendramlo manmohan sing prabhutva hayamlo enno kumbhakonalu chotuchesukunnayani, daaniki kaaranam emito congress nethalu cheppaalani demand chesaru. desamlo nirudyogam peragadaaniki 2004 nunchi 2014 varakuu congress avakatavakala palane kaaranamani vijayruupaanii tappupattaaru.